Marmen

Marmen er en innsjø nederst i Ljusnans vassdragsområde, en mils vei vest for Ljusne i Söderhamn kommune. Hovedtilførselen kommer inn i sjøens nordvestre ende, fra innsjøen Bergviken. Sjøen har to armer mot øst, og utløpet er i den nordre av disse. Her er innsjøen demmet opp og regulert som magasin for Höljebro kraftverk.

I området rundt Marmen og Bergviken finnes Nordens største konsentrasjon av blesterovner.

Den økologiske tilstanden i Marmen er vurdert som «moderat» (svensk: «måttlig»), vesentlig på grunn av reguleringen og derav følgende begrensninger i konnektivitet.

Referanser

Se også 
Liste over innsjøer i Skandinavia

Innsjøer i Gävleborgs län
Reservoarer i Sverige
Ljusnans vassdragsområde